S p r á v a
zo zahraničnej pracovnej cesty

1. Účastník ZPC:
		
Titul, meno a priezvisko:	Mgr. Štefánia Petreková	
Pracovisko:	Múzeum špeciálneho školstva, Námestie Majstra Pavla 28, 054 01  Levoča	
Pracovné zaradenie:	vedúca múzea	
Znalosť jazykov:	Ruský jazyk	

2. Zahraničná pracovná cesta:
Štát:	Česká republika	
Mesto:	Praha	
Vykonaná v doch:	30. 9. – 2. 10. 2013	
Prijímajúca organizácia:	Národní muzeum, České muzeum hudby, Praha	
Účel cesty:	Účasť na odbornom seminári „Múzeum a návštevníci so špeciálnymi potrebami, bezbariérová prístupnosť a komunikácia“,
Návšteva prvého Ústavu pre slepých v bývalom Československu a Gymnázia pre zrakovo postihnutých (zbierková činnosť)	
Spôsob financovania:	ZPC bola financovaná z rozpočtu UIPŠ – náklady cestovné, ubytovanie, stravné	
		
3. Rámcový program pobytu:  
Dátum
	Hodina
	Program	Mená kontaktovaných partnerov	Adresy navštívených organizácií	
					
30.9.2013	o 19.00 hod. 	Príchod do Prahy			
 1.10.2013	9.30 – 16.00	Seminár „Múzeum a návštevníci so špeciálnymi potrebami, bezbariérová prístupnosť a komunikácia“	Mgr. Milan Jančo
Centrum pro prezentaci kulturního dědicství Národní muzeum (program seminára je súčasťou správy o ZPC)	Národní muzeum, České muzeum
Karmelitská 2/4,
Praha 1	
1.10. 2013	17.30 – 18.45	Neviditeľná výstava – Keď Ťa vedú zmysly,  interaktívna výstava	Krisztina Simon,
lektor a sprievodca 	Novomestská radnice
Karlovo nám. 1/23,
Praha 2	
 2.10.2013	8.00 – 9.00	Návšteva prvého Ústavu pre slepých na území Československa – Klárovho ústavu, 
pracovné stretnutie s riad. školy	PaedDr. Věra Kováříková, Ph.D, riaditeľka školy
MgA. Dalimil Vrtal, zástupca riaditeľky pre odborné vyučovanie	Strední a mateřská škola Aloyse Klara
Vídeňská 756/28,
Praha 4	
 2.10.2013	10.00 – 12.30	Návšteva Gymnázia pre zrakovo postihnutých a SOŠ pre ZP,
pracovné stretnutie s riad. školy 	PhDr. Ivan Antov, CSc., riaditeľ školy	Gymnázium pro zrakově postižené a Střední odborná škola pro zrakově postižené
Radlická 115, Praha 5 	
 2.10.2013	13.00 – 14.00	Návšteva pôvodného, historického objektu, získavanie historických fotografií Klárovho ústavu  	RNDr. Renáta Kadlecová	Česká geologická služba
Klárov 3, Praha 1	
 2.10.2013	o 15.00 hod.	Odchod na Slovensko			

4. Stručný priebeh rokovaní, resp. študijného pobytu:
Cieľom prvého dňa ZPC bola aktívna účasť na odbornom seminári s názvom Múzeum a návštevníci so špeciálnymi potrebami, bezbariérová prístupnosť a komunikácia“. Program seminára, organizovaného Národným múzeom Centrom pre prezentáciu kultúrneho dedičstva v Prahe, tvorili  vystúpenia odborných múzejných pracovníkov a múzejných pedagógov českých i moravských múzeí a galérií (7 príspevkov). Nechýbali praktické rady, poznatky, skúsenosti, potreby, návrhy a pripomienky prezentované samotnými zdravotne postihnutými, zástupcami českých organizácií hendikepovaných (8 vystúpení). V rámci diskusných blokov vystúpila Mgr. Štefánia Petreková, ktorá účastníkov seminára informovala o realizovaných výstavách a aktivitách  Múzea špeciálneho školstva v Levoči. Okrem stálej expozície zameranej na Dejiny špeciálneho školstva na Slovensku, múzeum sprístupňuje variabilné výstavy prispôsobené zdravotne postihnutým návštevníkom a naopak zviditeľňuje nadaných hendikepovaných umelcov, ako aj problematiku špeciálneho školstva širokej verejnosti. 
V neskorých popoludňajších hodinách nasledovala návšteva zaujímavej Neviditeľnej výstavy, sprístupnenej v Novomestskej radnici. Prehliadka výstavy, ponorenej do tmy, bola neopísateľným zážitkom pre všetkých návštevníkov v rámci daného vstupu. Cieľom tvorcov výstavy, ktorá vznikla pred dvomi rokmi v Budapešti, bolo ponúknuť vidiacim návštevníkom poznanie života nevidiacich. Interiér, exponáty, zvuky návštevník identifikuje, spoznáva iba pomocou hmatu, sluchu a čuchu. Výstava je skvelou inšpiráciou, ako zatraktívniť časť expozície levočského múzea.
Druhý deň ZPC bol zameraný na osobnú návštevu špeciálnych škôl pre zrakovo postihnutých. Najstarší ústav pre slepcov na území bývalého Československa – Klárov ústav – v súčasnosti Stredná škola a Materská škola Aloyse Klara sídli v Prahe 4 – Krči. Históriou, ako aj súčasnosťou školy ma sprevádzal zástupca riaditeľky pre odborné vyučovanie, MgA. Dalimil Vrtal. Oboznámila som sa s kronikou školy od roku 1932, učebnými odbormi, pomôckami a následným uplatnením absolventov školy. Historické informácie, zverejnené v školskej kronike, som zaznamenala prostredníctvom fotoaparátu. 
Druhou špeciálnou školou, ktorú som navštívila, bolo Gymnázium pre zrakovo postihnutých a Stredná odborná škola pre zrakovo postihnutých, sídliaca v Prahe 5. PhDr. Ivan Antov, CSc., riaditeľ školy ma podrobne informoval o histórii i súčasnosti jediného gymnázia pre ZP na území Českej republiky. 
Napriek časovej tiesni sa mi podarilo navštíviť pôvodný objekt, postavený v roku 1832, v ktorom sídlil Klárov ústav v prvých rokoch svojho fungovania. Ten sa nachádza na Malej Strane v Prahe 1. V súčasnosti v tejto budove sídli Česká geologická služba a vďaka ochote pracovníkov knižnice ČGS sa mi podarilo získať cenný písomný materiál o histórii objektu, o staviteľoch, architektoch a osobnostiach, ktoré sa zaslúžili o vznik ústavu pre slepcov.

5. Odporúčané závery:
	Cieľom ZPC  bolo získanie odborných informácií a praktických skúseností pri realizácií a sprístupňovaní výstav pre zdravotne postihnutých návštevníkov.
	Nadviazanie spolupráce s českými a moravskými múzeami, najmä v oblasti taktilnej prezentácie vystavovaných exponátov.
	Zviditeľnenie Múzea špeciálneho školstva za hranicami Slovenskej republiky, prezentácia konkrétnych výstav a múzejných programov pre zrakovo a sluchovo postihnutých návštevníkov (napr. Klíma nás spája, Farebný svet orgiami, Hipoterapia, Autizmus a my, Povedzme drogám nie!,  Život dotykmi, tvorivé dielne, besedy a iné). 

6. Prehľad prinesenej dokumentácie a miesto jej uloženia:
Počas ZPC som získala celý rad dokumentov – školské periodiká a zborníky, fotografický materiál, sprievodné katalógy, bulletiny taktilných výstav, ktoré budú uložené v depozite Múzea špeciálneho školstva v Levoči a záujemcom k dispozícii prezenčne. V budúcnosti bude časť získaných materiálov použitá pri reinštalácii stálej expozície.

7. Osobitne vyhodnotený očakávaný prínos ZPC:
	Nadviazanie aktívnej spolupráce s organizáciami pre hendikepovaných v ČR ( Mgr. Petr Bradáč, Tyflocentrum Olomouc; MgA. Et Mgr. Mariana Koutská, Česká komora tlumočníku znakového jazyka) a získavanie kontaktov na zdravotne postihnutých umelcov, ktorých tvorbu navrhujeme prezentovať v levočskom Múzeu špeciálneho školstva.

8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.

Súhlasím so zverejnením správy na internete

Správu vypracoval: Mgr. Štefánia Petreková		
Dátum:  3. október 2013			

Správu schválil: 	Ing. Peter JAKUB, generálny riaditeľ ÚIPŠ